Παλαιολογίνα Ζαχαρία

Η Παλαιολογίνα ή Δούκαινα Κομνηνή Παλαιολογίνα, της οποίας είναι άγνωστο το μικρό της όνομα, ήταν Βυζαντινή ευγενής του 13ου αιώνα, που λόγω του γάμου της με το Ζαχαρία έγινε ηγεμόνας της Χίου και της Παλαιάς και Νέας Φώκαιας.

Βιογραφία
Από τον Στρούτζα αναφέρεται ως αδελφή του Αυτοκράτορα Μιχαήλ Η΄, που την πάντρεψε με τον Γενουάτη Βενέδικτο Α΄ Ζαχαρία ηγεμόνα της Χίου και της Παλαιάς και Νέας ΦώκαιαςΕπετηρίς, Εταιρεία Βυζαντινών Σπουδών, 1949, σελ. 196, ανακτήθηκε 26 Ιανουαρίου 2019BYZANTINE NOBILITY-Οικογένεια Ζακκαρία, ανακτήθηκε 26 Ιανουαρίου 2019. Από σύγχρονους ερευνητές φαίνεται αδύνατο να ήταν αδελφή του Μιχαήλ Η΄, αφού δεν ταιριάζουν χρονολογικά· πιθανολογείται ότι ήταν νόθα κόρη του Ανδρόνικου Παλαιολόγου (πατέρα του Μιχαήλ Η΄) ή μακρινή συγγενής του από την οικογένεια των Παλαιολόγων. Ο γάμος έγινε το 1275Θεοχαρίδης Γ.-Οι Τζαμπλάκωνες: συμβολή εις την Βυζαντινήν Μακεδονικήν προσωπογραφίαν του ΙΔ' αιώνος, Μακεδονικά, τόμος 5 , 1963, σελ. 167, ανακτήθηκε 28 Ιανουαρίου 2019

Με τον Βενέδικτο απέκτησαν τον Παλαιολόγο Ζαχαρία, του οποίου επίσης δεν διασώζεται το μικρό του όνομα. Η παράδοση λέει ότι ο γιος της γεννήθηκε στη Γένουα και ίσως η Παλαιολογίνα έζησε και πέθανε εκεί.

 Παραπομπές 

Κατηγορία:Βυζαντινοί του 13ου αιώνα
Κατηγορία:Δυναστεία των Παλαιολόγων
Κατηγορία:Ηγεμονία της Χίου